  Майя Бывальцева Удмуртие пуэдлы пумит «Ультриксквадри» выль вакцинаез вайизы. Со сярысь журналистъёслы вераз элькунысь тазалыкез утёнъя министерствоысь вакцинопрофилактикая валтӥсь внештатной ӧнерчи Елена Корякина. 18-60 аресъем муртъёс пӧлын иммунизаци ортчытон понна таяз арын нырысьсэ Удмуртие «Ультриксквадри» вакцина вуиз. Отчы грипплэн вирусэзлэн ньыль типез пыртэмын – кык «А» вируслэн но кык «В» вируслэн Елена Корякина, Удмуртиысь тазалыкез утёнъя министерствоысь вакцинопрофилактикая валтӥсь внештатной ӧнерчиСо сяна, тодмо вакцинаосты но пуктыло: «Флюен» - кыкетӥ арзэ кутӥське ни, но «Софигрипп», кудӥз мукет паласькись инфекциослэсь но уте. Котькуд вазиськись ачиз вакцинаез бырйыны быгатэ. Пуэдлэн вирусэз Удмуртие толсур пумын – толшор кутсконын вуоз шуыса чаклало Удмуртия понна выль вакцинаез Россиын кыкетӥ арзэ куто. Со ӟеч ужъемышъёс возьматӥз. Эмъюм капчиен пыӵа, консервантъёсыз ӧвӧл. Тырмымтэез одӥг гинэ – 60 арессэс ортчем муртъёслы сое пуктыны уг яра. Удмуртиын Россиын лэзем вакцинаосты куто. Соос регистрациез но сертификациез ортчемын но тазалыкез утёнъя дунневыл огазеяськонэн ӵектэмын. Ньыль ар талэсь азьло вань вакцинаосты эмъюмъёс пӧлы пыртыны кутскизы. Соин ик котькудӥз лабораториын эскеронъёсты ортче но вузпӧре потыны но адямиослы пуктылыны лэзись аккредитациез басьтыны кулэ Тодэ вайытом, та дырлы Удмуртиын 530 сюрс пала адямилы пуэдлэсь прививка пуктӥзы ни.   Тегъёс: Тазалык Ижкар Удмуртия грипп Тазалыкезутёнъяминистерство вакцина тазалыкезутён  